title: http://risaleoku.com/oku/oslemalar/429
article: يگرمى آلتنجى لمعه
  إختيارلر لمعهسى
  (يگرمى آلتى رجا و ضياءِ تسلّىيى جامعدر.)
  إخطار:
  هر بر "رجا"نڭ باشنده معنوى درديمى غايت أليم و سزى متأثّر ايدهجك درجهده يازديغمڭ سببى: قرآنِ حكيمدن گلن علاجڭ فوق العاده تأثيرينى گوسترمك ايچوندر. إختيارلره عائد بو لمعه، اوچ درت جهتله حسنِ إفادهيى محافظه ايدهمهمش.
  برنجيسى:
  سرگذشتِ حياتمه عائد اولديغى ايچون، او زمانلره خيالاً گيدوب او حالتده يازيلديغندن· إفاده، إنتظامنى محافظه ايدهمدى.
  ايكنجيسى:
  صباح نمازندن صوڭره غايت يورغونلق حسّ ايتديگم بر زمانده، هم سرعته مجبوريت تحتنده يازيلديغندن إفادهده مشوّشيت دوشمش.
  اوچنجيسى:
  يانمده دائم يازاجق بولونماديغندن، يانمده بولونان كاتبڭ ده رسالهِٔ نوره عائد درت بش وظيفهسى اولمقله، تصحيحاتنه تام وقت بولامديغمزدن إنتظامسز قالدى.
  دردنجيسى:
  تأليفڭ عقبنده ايكيمز ده يورغون اولارق، معنايى دقّتله دوشونهميهرك، غايت سطحى بر تصحيحله إكتفا ايديلديگندن، طرزِ إفادهده ألبته قصورلر بولونهجق. عالىجناب إختيارلردن، إفادهدهكى قصورلريمه نظرِ مسامحه ايله باقمق· و رحمتِ إلٰهيه بوش اولارق دونديرمديگى مبارك إختيارلر، أللرينى درگاهِ إلٰهيهيه آچدقلرى وقت بزى ده دعالرنده داخل ايتسينلر.
  إختيارلر لمعهسى
  (يگرمى آلتى رجا و ضياءِ تسلّىيى جامعدر.)
  إخطار:
  هر بر "رجا"نڭ باشنده معنوى درديمى غايت أليم و سزى متأثّر ايدهجك درجهده يازديغمڭ سببى: قرآنِ حكيمدن گلن علاجڭ فوق العاده تأثيرينى گوسترمك ايچوندر. إختيارلره عائد بو لمعه، اوچ درت جهتله حسنِ إفادهيى محافظه ايدهمهمش.
  برنجيسى:
  سرگذشتِ حياتمه عائد اولديغى ايچون، او زمانلره خيالاً گيدوب او حالتده يازيلديغندن· إفاده، إنتظامنى محافظه ايدهمدى.
  ايكنجيسى:
  صباح نمازندن صوڭره غايت يورغونلق حسّ ايتديگم بر زمانده، هم سرعته مجبوريت تحتنده يازيلديغندن إفادهده مشوّشيت دوشمش.
  اوچنجيسى:
  يانمده دائم يازاجق بولونماديغندن، يانمده بولونان كاتبڭ ده رسالهِٔ نوره عائد درت بش وظيفهسى اولمقله، تصحيحاتنه تام وقت بولامديغمزدن إنتظامسز قالدى.
  دردنجيسى:
  تأليفڭ عقبنده ايكيمز ده يورغون اولارق، معنايى دقّتله دوشونهميهرك، غايت سطحى بر تصحيحله إكتفا ايديلديگندن، طرزِ إفادهده ألبته قصورلر بولونهجق. عالىجناب إختيارلردن، إفادهدهكى قصورلريمه نظرِ مسامحه ايله باقمق· و رحمتِ إلٰهيه بوش اولارق دونديرمديگى مبارك إختيارلر، أللرينى درگاهِ إلٰهيهيه آچدقلرى وقت بزى ده دعالرنده داخل ايتسينلر.